VIRON PASTORIT AREENALLA
Hyvä ystävä, minulla on ilo tervehtiä sinua tänään TV7-stä,
katsot ohjelmaa "Viron pastorit areenalla".
On ilo kertoa, että Jumala rakastaa sinua.
Hänellä on ilo sinusta ja suurenmoinen suunnitelma elämällesi.
Toiveeni on, että saisit elämässäsi sen parhaan,
jonka Jumala on varallesi valmistanut.
Et ole tässä maailmassa sattumalta.
Jumalalla on ajatuksensa sinusta, samoin kuin elämästäsi.
Nämä ovat hyviä ajatuksia.
Ajatukset, jotka tulevat hänen rakkaudestaan
ja syvästä halusta antaa sinulle täysiarvoinen ja runsas elämä.
Haluan lukea kanssasi Psalmin 139:15-16:
"Minun luuni eivät olleet sinulta salatut,
kun minut salassa valmistettiin,
kun minut taiten tehtiin maan syvyyksissä.
Sinun silmäsi näkivät minut jo idussani.
Minun päiväni olivat määrätyt ja kirjoitetut kaikki sinun kirjaasi,
ennenkuin ainoakaan niistä oli tullut.
Hyvä ystävä, Jumalan sana vahvistaa meille,
että Jumala on nähnyt elämämme etukäteen jo aikojen alusta saakka.
Hän tietää elämämme, mikä oli, mikä on ja mikä tuleva on.
Lukiessamme tätä raamatun tekstiä, voimme ymmärtää,
että emme ole maailmassa sattumalta.
Riippumatta siitä, uskommeko Jumalaa,
on Hän ajatellut jokaista meistä jo ennen kuin synnyimme.
Eikö tämä ole ihmeellistä?
Vaikka vanhempamme eivät olisikaan toivonneet meitä,
Jumalalla oli suunnitelma ja kaipuu, että voisimme elää tällä planeetalla,
ja meillä olisi ihmeellinen elämä hänen kanssaan.
Jumalalle on jokainen meistä yksilöllinen. Niin myös sinä.
Suunnitelmakin elämäsi varalle on yksilöllinen ja erikoinen.
Mietipä hetki. Kaksi lumihiutaletta, jotka taivaasta lankeavat,
eivät koskaan ole samanlaisia. Jokainen niistä on erilainen.
Myös meidän ihmisten elämä on jokainen yksilöllinen
Jumalan suunnitelmissa.
Joskus meistä tuntuu, että elämä ei tarjoa meille riittävästi iloa.
Tuntuu kuin elämän taakat ja vaikeudet tahtovat painaa meidät alleensa.
Näyttääkin siltä, että maailman todellisuus yrittää murtaa meidät.
Minulla on ilo kertoa, hyvä ystävä, että löytyy suurempi todellisuus
kun tämän maailman tilanteet, ongelmat, ahdistus, kipu ja depressio.
Tai mikä tahansa tilanne, josta kärsit.
Suurempi mistä tahansa ongelmasta tai kurjuudesta on Jeesus Kristus.
Hän on Jumalan poika, joka syntyi tähän maailmaan
ja koki niitä samoja kärsimyksiä, jotka ovat osa meidän elämää.
Hänet tapettiin - ristiinnaulittiin ja haudattiin.
Raamattu todistaa ja vahvistaa, että hän nousi kuolleista.
Tänään hän elää ja hänellä on kaikki valta.
Hän kaipaa sinunkin kokevan hänen todellisuuttaan,
hänen läsnäoloa ja pelastusta elämässäsi.
Silloin ymmärrät, että maailman tilanteet tai elämän haasteet
eivät määrää elämäsi suuntaa.
Ylitse kaikkien tilanteiden ja kaiken pimeyden jota kohtaat elämässäsi,
on Hän armossaan, rakkaudessaan ja ajatuksissaan,
joita hänellä on elämäsi suhteen.
Kunnes emme itse luovuta, on meillä aina toivoa.
Toivo tulee iankaikkisuuden Jumalalta, joka rakastaa sinua, välittää sinusta
ja jolla on hyvät ajatukset kanssasi.
Miten me sitten voimme omistaa sen Jumalan hyvän suunnitelman,
joka hänellä on elämäämme varten?
Miten osallistua iankaikkiseen ohjelmaan, joka on luotu meille?
Avaamalla sydämmen Jeesukselle, joka on ylitse maailman tilanteiden,
ylitse rajoitusten, joiden keskellä eletään.
Avaamalla sydämmen hänelle.
Annetaan hänen määrätä elämämme suunta,
ja hoitaa myös elämässämme oleva ahdistus, pimeys, toivottomuus
sekä sairaus, joka on saanut sinussa sijaa.
Tunnustamalla hänet elämämme Herraksi ja hallitsijaksi,
voimme kokea miten hän nostaa meidät
kaikkien rajoitusten, ahdistusten ja tilanteiden yläpuolelle.
Antamalla hänen hallita elämässämme, estetään tilanteiden vaikutusvalta.
Mietipä hetki. Miten usein juuri tilanteet määräävät tekemisiämme.
Antamalla Jeesuksen Kristuksen tulla elämämme Herraksi,
hallitsee hän myös tilanteita, jotka tänään saattavat sinua rajoittaa,
ahdistaa ja alas painaa.
Jumala rakastaa sinua niin paljon, ettei hän jättänyt sinua
kärsimyksiesi ja ahdistuksiesi keskelle.
Uskomalla Jeesukseen annat hänen nostaa itsesi ylös.
Samoin kuin hän nosti Jeesuksen Kristuksen kuolleista
hän tahtoo nostaa meidätkin voimallansa.
Ettemme enää olisi tilanteiden ja rajoitusten määräilemänä,
vaan elää Jumalan armossa ja rakkaudessa.
Tätä tarkoittaa pelastuminen, antaminen Jeesuksen tulla elämään
Herrana, pelastajana ja lunastajana.
Jokaisella meistä on kaipuu tehdä elämässä jotain suurempaa.
Jotain kestävämpää ja pysyvää.
Kaivataan elämään tarkoitusta, sisältöä ja päämäärää.
Ainoa tapa se löytää, on kääntyä hänen puoleensa,
joka on meitä rakastanut ja ajatellut jo ennen syntymäämme.
Vain hän voi meille ilmoittaa elämämme tarkoituksen.
Hänellä on suunnitelma ja ajatus elämämme varalle.
Miksi olen juuri sellainen kuin olen?
Miksi minulla ovat juuri ne osaamiset ja taidot kuin minulla ovat?
Usein me ihmisinä moititaan itseämme ettemme ole täydellisiä,
ettemme osaa asioita, joita itse toivoisimme osaavamme.
Nähdään itseämme vajaavaisina.
Luojamme, joka rakastaa sinua ja minua, on meidät valmistanut.
Kuningas Daavid sanoo, että hän kutosi meidät.
Eikö olekin ihmeellistä?
Koemme usein epävarmuutta tässä turvattomassa maailmassa.
Koemme, ettei maailma pysty tarjoamaan pysyvää rauhaa ja onnea.
Mutta Jumala, joka meitä rakastaa, pystyy tämän meille antamaan.
Voimme sen kokea, kun avaamme sydämmemme hänelle ja sanomme:
"Herra, tulkoon valtakuntasi ja tapahtukoon tahtosi."
Näin opetti myös Jeesus meitä rukoilemaan.
Joskus me ihmiset olemme tyytymättömiä itseemme
sekä siihen mitä ympärillemme tapahtuu.
Haluaisimme elää jossain muualla, olla syntyneet muualla,
haluaisimme, että elämä ympärillämme olisi toisenlainen.
Välillä näyttää siltä, että jossain muualla on parempi
kuin siellä missä me tänään olemme.
Muualla ihmiset näyttävät olevan ystävällisempiä ja mukavampia.
Näyttää siltä, että elämä siellä muualla voisi olla helpompaa.
Ehkä painiskelet tänään avioliitossasi ja mietit,
miten jatkaa eteenpäin, kuinka ratkaista aiheutuneita ongelmia.
Paras, mitä voit tehdä, on voittaa ongelmat juuri siellä missä olet.
Pakeneminen ei ole lääke, joka voisi hoitaa ongelmamme.
Voimme vaihtaa asuinpaikkaa tai puolisoa,
ja paeta paikkaan, jossa ikään kuin ei pitäisi olla ongelmia.
Mahdollisesti tulomme jälkeen ovat ongelmat siinäkin paikassa.
Mietipä hetki. Jumalalla on hyvä suunnitelma varallesi,
joka voi parhaiten toteutua juuri siinä, missä sinä tänään olet.
Sinun ei tarvitse vaihtaa asuinsijaa, eikä lähteä toiselle "planeetalle".
Uskon, että myös ne ihmiset, jotka ovat tänään ympärilläsi,
ovat osana Jumalan suunnitelman toteutumista elämässäsi.
Niin perheesi kuin myös ystäväsi ja tuttavasi.
Meidän ei tarvitse nähdä ongelmissa esteitä.
Jumalan Sana lupaa, että Hän voi muuttaa esteet meille siunaukseksi.
Meidän silmissämme ongelmat näyttävät esteiltä,
mutta Jumalalle ne ovat usein mahdollisuuksia.
Voidaan lukea myös Raamatusta, miten monet miehet ja naiset,
jotka olivat silmätysten isojenkin ongelmien kanssa,
käyttivät niitä tilanteita Jumalan avulla ikään kuin
hyppyalustana elämän jatkamiseen.
Ongelma oli kyllä esteenä, mutta Jumalan avulla siitä tuli
siunauksena mahdollisuus mennä eteenpäin.
Tämän vahvistaa meille myös Jumalan Sana.
Room. 8:28 apostoli Paavali sanoo: "Mutta me tiedämme,
että kaikki yhdessä vaikuttaa niiden parhaaksi, jotka Jumalaa rakastavat,
niiden, jotka hänen aivoituksensa mukaan ovat kutsutut."
Jumalan suunnitelmaa eivät voi pysäyttää esteet tai ongelmat.
Jumala antaa esteiden ja ongelmien kääntyä siunaukseksi ja hyödyksi.
Raamattu sanoo, että kaikille niille, jotka Häntä rakastavat.
Eläessämme yhteydessä Jumalan kanssa, voimme luottaa
Hänen työhönsä meissä, jonka kautta saadaan yliluonnollista voimaa.
Jonka kautta Hän voi kääntää esteet ja ongelmat elämässämme siunauksiksi
niin että ne ovat meille hyödyksi eikä haitaksi.
Erään kansainvälisesti tunnetun kristillisen laulun,
"Omanaan olla saan ainiaan", syntymiseen liittyy tarina,
joka kertoo laulun kirjoittajan elämässä olleista
katastrofaalisista tapahtumista.
19.luvulla nuori mies nimeltä Horatio G. Spafford
oli chicagossa kuuluisa asianajaja, joka ansaitsi työllänsä paljon rahaa.
Hänellä oli paljon maaomaisuutta Michiganin järven rannalla.
Chicagon suuressa tulipalossa hän menetti suurimman osan omaisuuttaan.
Tämän traagisen tapahtuman jälkeen hän menetti myös poikansa.
Hänen elämänsä tilanne oli todella vaikea sillä hetkellä.
Uupuneena kaikista menneistä tapahtumista hän kaipasi lomaa
sekä itselleen että vaimolleen ja lapsilleen.
Hän suunnitteli matkaa Pohjois-Amerikasta Eurooppaan.
Marraskuussa 1873 oli sovitun matkan aika.
Eräs liiketoimi esti hänen matkustamisen sovittuna päivänä.
Hän lähettää vaimon lapsineen edeltä matkalle yli valtameren.
Itse jääden Amerikkaan liiketoimien solmimista varten.
Hän suunnitteli lähtevänsä perässä viikon tai kahden päästä.
Muutaman päivän jälkeen hänelle ilmoitetaan,
että laiva, jolla hänen perheensä matkusti, on uponnut.
Laiva oli törmännyt toiseen laivaan ja vajonnut pohjaan 12 minuutissa.
Viesti, jonka hän sai vaimolta sisälsi vain kaksi sanaa: "Yksin pelastunut".
Mies oli murrettu. Mahdottomilta näyttävät vaikeudet
olivat vyöryneet hänen elämänsä ylle.
Hän päättää lähteä suunniteltulle Euroopan matkan.
Hän pyytää kapteenilta, että hän voisi mennä laivan keulaan
juuri siinä paikassa, jossa hänen lapsensa upposivat.
Muutaman päivän päästä kapteeni pyytää hänet keulaan.
Mies, jolta oli otettu suurin osa hänen varakkuudesta,
hänen poikansa ja tyttärensä, oli matkalla Eurooppaan vaimonsa luo.
Laivan keulalla seisoessa alkaa hänen sydämmessään soimaan sävel
ja hänen mielessään alkavat soimaan sanat "omanaan olla saan ainiaan".
Vaikka elämän myrskyt ovat vyöryneet päälleni,
niin varmuuteni ja vahvuuteni, ei ole tämän maailman varassa,
vaan Jumalassa, joka kokonaan saa pitää huolen elämästäni.
Hyvä ystävä, ehkä et ole kokenut elämässäsi mitään yhtä traagista,
mutta on ollut tilanteita, jotka ovat yrittäneet murtaa sinut.
Jotka ovat osoittautuneet esteiksi jatkaa rohkeana ja varmana.
Myös Jumalan valmistamia päämääriä kohti.
Haluan haastaa sinut tänään antamaan koko elämäsi Jumalan käsiin.
Luottamaan itsesi hänen käsiinsä kaikkine epäonnistumisineen.
Myös epätäydellisyyksineen.
Hän on luojasi ja hänellä on hyvä suunnitelma elämällesi.
Älä luovu toivosta. Usko Jumalaan.
Siihen, mitä Hän on Sanansa kautta kertonut
antamalla ihmeellisiä lupauksia, joihin voimme tänään nojautua.
Hyvä ystävä - rukoiletko tänään kanssani?
Jotta avaamalla sydämmesi voisit kokea Jumalan rakkautta
ja kaiken sen, josta tänään olen kertonut.
Jumala ei ole kaukaisuudesta tarkkaileva Jumala. Hän on läsnä.
Me voimme tuntea Hänen läsnäolonsa avaamalla sydämmemme Hänelle.
Annetaan Hänelle tilaa elämässämme.
Annetaan Hänen hoitaa tilanteet, jotka yrittävät meidät murtaa,
jotka aiheuttavat meissä kipua ja ahdistusta.
Rukoilemme yhdessä.
"Kaikkivaltias Jumala, sinä näet jokaiseen sydämmeen
ja jokaiseen elämäntilanteeseen.
Sinä tiedät, missä me tänään olemme ja mitä ajattelemme.
Tiedät myös menneisyytemme kaikkine tapahtumineen.
jotka ovat olleet elämässään masennuksen ja murheen alla.
Jeesuksen Kristuksen nimessä, Herra tule kohtaamaan näitä ihmisiä
ja vapauta heidät masennuksesta, ahdistuksesta ja sisäisestä kivusta.
Anna heille Pyhän Hengen kautta yliluonnolista luottamusta,
rauhaa ja varmuutta siitä, että heidän elämänsä on käsissäsi
ja Sinulla on parempi suunnitelma kuin tämänhetkinen elämäntilanne.
Herra minä rukoilen myös niiden ihmisten puolesta,
jotka ovat kutsutut työhön valtakuntasi hyväksi.
Kutsut luottamaan suunnitelmaasi, joka on suurempi
kuin heidän elämänsä tänään.
Joka saattaa ylittää heidän kykynsä ja osaamisensa.
Kun Sinä Jumala kutsut niin Sinä myös varustat.
Kun Jumala kutsuu, silloin Hän myös varustaa.
Luottamalla enemmän Jumalan kuin omaan suunnitelmaasi
Jumala myös varustaa sinut sillä viisaudella ja voimalla
jota tulet tarvitsemaan toteuttaaksesi Hänen suunnitelmaansa.
Hyvä ystävä, tiedä, että Jumala rakastaa sinua.
Ja että Hänellä on hyvä suunnitelma elämäsi varalle.
Olkaa siunattuja ja tavataan kahden viikon kuluttua.
Suomennos: Signe Kalmus-Mäns